પોલીસ તપાસમાં મૃતકનું નામ હિરેન પ્રભુદાસભાઈ બ્રહ્મભટ્ટ (ઉં.વ. ૪૫, રહે. ૪૦૧, ૪૦૨ ગાર્ડન રેસિડન્સી, સાઉથ બોપલ) હોવાનું જાણવા મળ્યું હતું. મૃતક હિરેનભાઈ જમીનની લે-વેચનું કામ કાજ કરતાં હતાં. તેઓનાં માથે પૈસાનું દેવું હતું. તેઓ પાસેથી પોલીસે ત્રણેક પાનાની અંતિમ ચિઠ્ઠી મળી આવી હતી જેમાં તેઓએ ૪ થી વધુ વ્યક્તિનાં નામ લખ્યાં હતાં અને તેઓનાં ત્રાસનાં લીધે આત્મહત્યા કરી હોવાનું સૂત્રોએ જણાવ્યું હતું. પહેલાં નીચા વ્યાજમાં પૈસા આપ્યા બાદ વ્યાજનો દર ઊંચો કરી દીધો હતો જેથી સતત વ્યાજખોરોની માંગણીને લઈ તેઓએ આત્મહત્યા કરી લીધી હતી.